text: Voldtægts-anmeldelse var opdigtet
  13 august 2015 kl. 08.15
  En 17-årig pige har nu erkendt, at hendes anmeldelse af en grov voldtægt mandag morgen i Sønderborg var opdigtet.
  En 17-årig pige anmeldte mandag, at hun tidligt om morgenen var blevet bortført af to mænd ved Ringriderpladsen i Sønderborg. Hun var blevet ført bort til et ukendt sted, hvor den ene forbrød sig seksuelt mod hende. 
  Pigen har nu over for politiet erkendt, at anmeldelsen var falsk. I realiteten havde hun opholdt sig hos en bekendt i Sønderborg.
  Politiet vil gerne takke for de henvendelser fra borgere der har givet oplysninger omkring de observationer de har gjort, i og omkring Ringriderpladsen, den pågældende dag. 
  På grund af sagens omstændigheder har Syd- og Sønderjyllands Politi ikke yderligere oplysninger.
  17-årig pige erkender at voldtægtsanmeldelse var falsk #politidk http://t.co/5JYDErbU86
  
  